Lil Durk
Durkas Derekas Benksas (Durk Derrick Banks, g. 1992 m. spalio 19 d.), geriau žinomas savo sceniniu slapyvardžiu Lil Durk – amerikiečių reperis, dainininkas ir dainų autorius. Geriausiai žinomas kaip grupės ir įrašų leidyklos „Only the Family“ įkūrėjas ir pagrininis narys. Kaip solinis atlikėjas išgarsėjo su savo „Signed to the Streets“ dainų rinkinių serija, leista 2013–2014 m. Šis populiarumas patraukė įrašų leidyklos „Def Jam Recording“ dėmesį, su kuria Lil Durk pasirašė kontraktą ir 2015 m. birželį išleido debiutinį studijini albumą „Remember My Name“. Šią įrašų leidyklą paliko 2018 m. 2018 m. kovą išleido dainų rinkinį „Just Cause Y'all Waited“ kaip nepriklausomas atlikėjas, o liepos mėnesį pasirašė kontraktą su „Alamo Records“ leidykla, su kuria tų pačių metų lapkritį išleido albumą „Signed to the Streets 3“. 2023 m. duomenimis, atlikėjas yra išleidęs aštuonis studijinius albumus, iš kurių naujausiasis, „Almost Healed“, išleistas 2023 m. gegužę.